Fredag aften er to mænd blevet reddet i land ud fra Gullerup Strand på Mors, hvor de var kæntret i en jolle. - Båden var forlist ved et stenrev, som de to mænd stod på, oplyser Rolf Willadsen, vagthavende officer hos Joint Resuce Corrdination Centre. De to mænd slog selv alarm kl. 19:14. Herefter blev der sendt en redningshelikopter fra Aalborg, som fragtede dem sikkert i land i Thisted. Her holdt en ambulance klar til at tilse dem. - De var tilsyneladende ikke kommet til skade, og så bar de redningsveste, som man skal, siger Rolf Willadsen. - Det er en ret udramatisk sag set fra vores synspunkt. Midt- og Vestjyllands Politi bekræfter, at de to mænd er i god behold. - De blev kørt til sygehuset, da de var lidt kolde, men de har været ved bevidsthed, fortæller vagtchef, Ralf Høgedal.

Referat:
Mændene kæntrede i en jolle, og er begge i god behold.